b'\n_START_ARTICLE_\nFrigija\n_START_PARAGRAPH_\nFr\xc3\xadgija je bila starodavno kraljestvo v zahodnem delu osrednjega anatolskega vi\xc5\xa1avja v dana\xc5\xa1nji Tur\xc4\x8diji. V Frigiji je doma veliko mitolo\xc5\xa1kih virov in osebnosti. Ena od najbolj znanih je velika mati, frigijska boginja Kibela, ki so jo Grki istovetili z Reo. Frigija je pomembno vplivala na zgodovino. Najprej so jo zasedli Kimerijci, kasneje sosednja Lidija. Med vladanjem Kira II. Velikega je postala del Perzijskega imperija, kasneje del imperija Aleksandra Velikega in njegovih naslednikov. Zasedli so jo kralji atalidske dinastije iz Pergamona, leta 133 pr. n. \xc5\xa1t. pa je postala del Rimskega imperija.'